Mərkəzi Seçki Komissiyası (Azərbaycan)

Azərbaycan Respublikası Mərkəzi Seçki Komissiyası — Azərbaycan Respublikasında Azərbaycan Respublikası Prezident seçkilərinin və Azərbaycan Respublikası Milli Məclisi deputatlarının seçkilərinin, həmçinin referendumların (ümumxalq səsvermələrin), bələdiyyələrə seçkilərin hazırlanmasını və keçirilməsini təmin edən daimi dövlət orqanıdır. Seçki komissiyalarının işinə Azərbaycan Respublikasının Mərkəzi Seçki Komissiyası rəhbərlik edir.

 Əsas vəzifəsi 
MSK Azərbaycan Respublikası Prezidenti seçkilərinin və Azərbaycan Respublikasının Milli Məclisinin deputat seçkilərinin, həmçinin referendumların (ümumxalq səsvermələrinin), bələdiyyələrə seçkilərin hazırlanmasını və keçirilməsini təmin edir.

 Yaradılma qaydası 
MSK-nın üzvləri Azərbaycan Respublikasının Milli Məclisi tərəfindən seçilir. Komissiyanın 6 üzvü deputatları Milli Məclisdə çoxluq təşkil edən və onların namizədliklərini təqdim edən siyasi partiyanı, 6 üzvü heç bir siyasi partiyaya mənsub olmayan (müstəqil) və onların namizədliklərini təqdim edən deputatları, 6 üzvü deputatları Milli Məclisdə azlıq təşkil edən və onların namizədliklərini təqdim edən siyasi partiyaları təmsil edir. Müstəqil deputatları MSK-da namizədlikləri onlar tərəfindən irəli sürülmüş müstəqil, dövlət qulluğunda olmayan, bir qayda olaraq, hüquqşünaslar təmsil edirlər. 2 namizəd maraqlı tərəflərlə razılaşdırılır: bir namizəd Milli Məclisə çoxluq təşkil edən siyasi partiyanın nümayəndələri ilə, digər namizəd isə deputatları Milli Məclisə azlıq təşkil edən siyasi partiyanın nümayəndələri ilə.

 Fəaliyyət və səlahiyyətləri 
Mərkəzi Seçki Komissiyasının statusu, fəaliyyət istiqamətləri və səlahiyyətləri Azərbaycan Respublikasının Seçki Məcəlləsi ilə müəyyən olunmuşdur. Mərkəzi Seçki Komissiyası:

 seçkilərin və referendumun hazırlanmasında və keçirilməsində vətəndaşların seçki hüquqlarına riayət olunmasına nəzarət edir;
 aşağı seçki komissiyalarının işi üçün zəruri olan texnoloji avadanlığın normativlərini hazırlayır və təsdiq edir, bu normativlərə əməl olunmasına nəzarət edir;
 aşağı seçki komissiyalarına hüquqi, metodiki və texniki təşkilati kömək göstərir;
 seçki bülletenlərinin, referendumda səsvermə bülletenlərinin, seçici siyahılarının, digər seçki komissiyalarının səsvermə protokollarını və referendum sənədlərinin nümunələrini və onların tərtib edilməsi qaydasını müəyyən edir;
 Azərbaycan Respublikasının Seçki Məcəlləsində nəzərdə tutulan digər vəzifə və səlahiyyətləri həyata keçirir;
 Azərbaycan Respublikasının Mərkəzi Seçki Komissiyası müvafiq icra hakimiyyəti və yerli özünüidarə orqanları ilə birlikdə vahid seçici siyahısının tərtib edilməsi və aparılması sistemini təşkil edir;
 seçkilərin və referendumun hazırlanması və keçirilməsi, seçki sisteminin inkişafı, seçicilərin hüquqi maarifləndirilməsi, seçki komissiyaları üzvlərinin peşə hazırlığı ilə əlaqədar treyninqlərin həyata keçirilməsini təmin edir;
 seçkilərin və referendumun zamanı səsvermənin nəticələrini müəyyən edir, həmin nəticələrin dərc olunmasını təmin edir;

Azərbaycan Respublikasının Mərkəzi Seçki Komissiyası Seçki Məcəlləsinin tətbiqi ilə əlaqədar daim təlimat, izah, qayda və ya metodiki göstərişlər qəbul edə bilər. Mərkəzi Seçki Komissiyasının öz səlahiyyətləri daxilində qəbul etdiyi qərarlar və normativ xarakterli aktlar dövlət orqanları, bələdiyyə qurumları, qeydə alınmış namizədlər, siyasi partiyalar, siyasi partiyaların blokları, vəzifəli şəxslər və seçicilər üçün məcburidir

 Tərkibi 
 #  Adı  Vəzifəsi  İlk seçildiyi tarixSon seçildiyi tarix Namizədliyini irəli sürən partiya 1  Məzahir Pənahov Sədr  19 may 200027 aprel 2021 Yeni Azərbaycan Partiyası 2  Rövzət Qasımov Sədr müavini  23 oktyabr 2019 Yeni Azərbaycan Partiyası 3  Mikayıl Rəhimov  Katib  8 oktyabr 2010 Ədalət, Hüquq, Demokratiya Partiyası 4 Arifə Muxtarova  Katib  22 fevral 2011 Bitərəf5 Fuad Cavadov Üzv  18 iyul 2000Bitərəf 6  Şaitdin Əliyev Üzv  8 iyun 2010 Yeni Azərbaycan Partiyası 7  Bəxşeyiş Əsgərov Üzv  22 fevral 2011 Böyük Quruluş Partiyası8 Nailə Əsgərova Üzv  27 aprel 2021Bitərəf 9  Tofiq Həsənov  Üzv 7 fevral 2006 Demokratik İslahatlar Partiyası  və Vətəndaş Birliyi Partiyası 10  Ramiz İbrahimov  Üzv  22 fevral 2011 Yeni Azərbaycan Partiyası 11  Validə Kazımova  Üzv  11 iyun 2001 Yeni Azərbaycan Partiyası 12  İlham Məmmədov  Üzv  3 oktyabr 1995 Bitərəf 13  Nizami Nadirxanlı  Üzv  7 fevral 2006 Bitərəf 14  Qabil Orucov  Üzv  11 iyun 2001 Bitərəf 15  Hüseyn Paşayev  Üzv  18 iyul 2000 12 aprel 2016(Yenidən) Yeni Azərbaycan Partiyası 16  Almas Qəhrəmanlı  Üzv  15 dekabr 2006 Vətəndaş Həmrəyliyi Partiyası 17  Etibar Quliyev  Üzv  22 fevral 2011 Ana Vətən Partiyası18 İlkin Şahbazov Üzv 12 aprel 2016 Azərbaycan Demokratik Maarifçilik Partiyası

 Mənbə 
 www.msk.gov.az,
 www.cec.gov.az,
 www.infocenter.gov.az 

 İstinadlar 

Kateqoriya:Azərbaycan Mərkəzi Seçki Komissiyası
Kateqoriya:18 oktyabrda yarananlar
Kateqoriya:1991-ci ildə Azərbaycanda yarananlar